google/wiki40b huggingface dataset:
Militære grader i Iran

Klassifisering og tiltaleformer

Gradene deles inn i 4 klasser; Sarbāzān (soldater), Darajedārān (graderte), Afsarān (offiserer) og Omarā˓ (øvre befal). Offiserene deles videre inn i Afsarān-e Joz˓ (underoffiserer) og Afsarān-e Arshad (viderekomne offiserer).
De ulike klassene tiltales med Sarbāz, Sarkār, Jenāb eller Tīmsār + grad (gjelder ikke Sarbāz) + ev. etternavn. Sarkār og Jenāb brukes om hverandre. Grad + etternavn er også vanlig.
Gabriella Szűcs (håndballspiller)

Karriere

Szűcs deltok for Ungarns kvinnelandslag i håndball under Håndball-EM 2004 hvor Ungarn tok bronse. I Håndball-VM 2005 i Russland vant hun på nytt bronse med det ungarske landslaget.
Hun var en del av det ungarske landslaget under Sommer-OL 2008 i Beijing, der Ungarn endte på fjerdeplass etter seier over Romania i kvartfinalen, men tap mot Russland i semifinalen og Sør-Korea bronsefinalen.
Szűcs skiftet nasjonalitet og deltok for det rumenske landslaget under Håndball-VM 2015, der det endte med enda en VM-bronse. Året etter representerte hun Romania under Sommer-OL 2016.
Arthur Greiser

Andre verdenskrig

Umiddelbart etter den tyske invasjonen i Polen ble Greiser overført fra Danzig og oppnevnt som «sjef for sivilforvaltningen i militærdistriktet Posen».  Senere ble han utnevnt som gauleiter for det som etter hvert ble kalt Reichsgau Wartheland – en del av det stortyske riket.  Dette var en rik del av Polen – med god infrastruktur.
Gauleiterne i det stortyske riket hadde ansvaret for å «germanisere» sine områder og Greiser gikk spesielt brutalt til verks for å nå dette målet.  Han iverksatte et etnisk rensingsprogram for å fjerne polakkene fra Warthegau og for å sikre bosetting fra etniske tyskere. Dette var i tråd med retningslinjene fra SS-sjefen Heinrich Himmler og innebar en masseevakuering av polakker fra Warthegau til Generalguvernementet.
Polakkene i Warthegau ble behandlet som slaver og Greiser sendte ut direktiver som forbød tyskerne vennligsinnet omgang med den polske befolkningen. Greiser beskrev sin filosofi slik: «Når andre folk i tidligere tider har nytt godt av sin århundrelange historie og levd komfortabelt med å la fremmede folk arbeide for seg uten lønn og uten å yte dem rettferdighet, så ønsker vi også, som tyskere, å lære av denne historien.  Vi vil ikke lenger stå i kulissene.  Vi må i alle henseende bli en herrerase.»
Greisers Warthegau ble ansett som et foregangsdistrikt i arbeidet med å germanisere de okkuperte områdene og 3. august 1943 ble det holdt en nasjonal konferanse for gauleitere og overordnede nasjonalsosialister – hvor blant annet Joseph Goebbels, Martin Bormann og Heinrich Himmler deltok.
På tross av Hitlers ordre om å holde Poznań for enhver pris falt byen i sovjetiske hender åtte dager etter ordren ble gitt.  Joseph Goebbels kalte Greiser «en skam for (det nasjonalsosialistiske) partiet» i sine dagboknotater fra 2. mars 1945.
Greiser overga seg til amerikanske styrker i Krimml nær Salzburg, Østerrike 16. mai 1945. Andre kilder oppgir at han ble tatt til fange av sovjetiske styrker i april 1945.

Rettsoppgjøret

Etter krigen ble Greiser stilt for retten av de polske myndighetene tiltalt for krigsforbrytelser.  Greiser forsvarte seg med at han bare fulgte ordre og hevdet at han i sin sjel var i mot det han iverksatte. Aktoratet viste imidlertid til at hans kollega Albert Forster – gauleiter i den andre tysk-annekterte delen av Polen hadde ført en annen og mer human germaniseringspolitikk overfor den polske befolkning (selv om Forster stod for den samme politikken som Greiser overfor den jødiske befolkningen).  Greisers advokater hevdet også at Greiser ikke kunne straffes i Polen for forbrytelser begått i fristaden Danzig.
Greiser ble dømt for tortur og massedrap på sivile og krigsfanger, forfølgelse og drap på polske jøder, plyndring og systematisk ødeleggelse av polsk kultur.  Organisert tyveri av polsk eiendom og flere andre krigsforbrytelser.  Han ble dømt til døden ved hengning og dødsdommen ble fullbyrdet 21. juli 1946 i Poznan. En stor menneskemengde var møtt frem for å se henrettelsen. Liket ble kremert og asken spredd på ukjent sted.
Konrad KM-011

Utvikling

Da KM-011 ble utviklet konkurrerte Konrad Motorsport med Porsche 962 i World Sportscar Championship. Konrad samarbeidet lenge med Porsche, men visste at 962-bilene ikke lenger ville være tillatt brukt i Gruppe C fra 1992 av. Porsche hadde ingen erstatning, og Konrad måtte ha en ny løpsmodell. De nye reglene krevde at motoren hadde et sylindervolum på 3,5 liter, og Konrad henvendte seg til Lamborghini med planer om å bruke Formel 1-motoren de leverte til Ligier og Modena Racing. Motorreglementet i Formel 1 og World Sportscar Championship var det samme, og dermed kunne man utvikle motorer til bruk i begge serier samtidig. Lamborghini, som tidligere hadde feilet med sin Countach QXV, sa seg villige til å levere sin V12-motor.
Teamets grunnlegger, Franz Konrad, startet utviklingen av et nytt chassis, som skulle hete KM-011. Designet var enkelt, og hentet inspirasjon fra andre modeller som Konrads egen 962, men KM-011 fikk en større front og et stort, takmontert luftinntak for mer effektiv kjøling av motoren. Bilen kjørte på Yokohama-dekk, og var hovedsponset av Wärtsilä Diesel Group samt Chrysler i enkelte løp.

Løpshistorie

I sesongen 1991 kjørte Konrad først med sin 962, og tok en håndfull poeng i sesongens fire første løp. I femte runde, på teamets hjemmebane, Nürburgring, debuterte KM-011 med førerne Franz Konrad og Stefan Johansson bak rattet. Bilen klarte ikke å kvalifisere seg til løpet, og Konrad benyttet i stedet sin eldre 962, som klarte å ta poeng i løpet. I sjette løp, på Magny-Cours, klarte KM-011 å kvalifisere seg, og dermed kunne Konrad pensjonere sin 962. KM-011 brøt sammen etter 18 runder og fullførte ikke løpet.
Franz Konrad ønsket å fullføre sesongen, og klarte å reise kapital til å fly inn KM-011 og Konrad Motorsport-teamet til de siste to rundene i sesongen, som ble kjørt i Mexico by og Autopolis i Japan. I Mexico holdt KM-011 i 36 runder før girkassen ble ødelagt. Dette ble etterfulgt av problemer med understellet på Autopolis etter bare 24 runder. Dermed klarte ikke KM-011 å hente ett eneste poeng i sesongen, og 962 var den eneste bilen som hadde vunnet poeng for Konrad Motorsport.
I pausen mellom Mexico by og Autopolis fikk Konrad fløyet KM-011 tilbake til Europa for å delta i den siste runden i Interserie på Zeltweg. I første heat kjørte Franz Konrad selv KM-011 inn til en syvendeplass. I andre heat fikk KM-011 problemer, og måtte bryte løpet tre runder før mål. Det kombinerte resultatet sørget dermed for at KM-011 endte på en 16.-plass totalt.
KM-011 fikk én siste opptreden på den første runden i Interserie på Nürburgring i 1992. Bilen tok tredjeplass i første heat, etterfulgt av en fjerdeplass i andre heat. Det kombinerte resultatet gav Konrad en fjerdeplass totalt i løpet. Dessverre begynte pengene å ta slutt, og selv om Konrad lovte å stille til start i World SportsCar Championship sesongen 1992 dukket bilen aldri opp.
Dette forble den eneste bilen Konrad Motorsport bygget på egen hånd, og de returnerte senere til å bygge biler for kunder, for det meste Porsche.
Geogebra

Dynamisk geometri, algebra og kalkulus

GeoGebra er interaktiv geometri-programvare. En kan lage konstruksjoner med punkter, vektorer, segmenter, linjer, kjeglesnitt i tillegg til funksjoner og forandre dem etterpå.
Programmet kan dessuten benyttes til likninger, og koordinater kan legges inn direkte. På denne måten har GeoGebra muligheten til å håndtere variabler for tall, vektorer og punkter, finne derivasjoner og integraler av funksjoner, og tilbyr kommandoer som Root eller Extremum.
Tralla La

Handling

Historien starter i Andeby hvor vi ser onkel Skrue bli forfulgt av en person som ønsker penger av han. Skrue får nervøst sammenbrudd og bestemmer seg for å dra til den bortgjemte dalen Tralla La i Himalaya for å glemme pengene og alle som ønsker dem for en stund. Som vanlig tar han med seg nevøen Donald Duck og grandnevøene Ole, Dole og Doffen. Han tar også med seg flasker med nervemedisin, i tilfelle flere sammenbrudd. Flaskekapslene på flaskene blir regnet som svært verdifulle i Tralla La, og blir betalingsmiddel i dalen. Det blir fort krangel om flaskekapslene, derfor bestemmer Skrue seg for å slippe ned tusen millioner flaskekapsler med fly over dalen. Innbyggerne i Tralla La synes dette ble altfor mange, siden de dekker over engene og ødelegger avlingene. De blir rasende på Skrue. Det ender derfor med at Skrue og nevøene må forlate dalen i hast, jaget av innbyggerne.
NM i svømming kortbane 1985

NM i svømming kortbane 1985 ble arrangert i Bergen 22.-24. mars 1985.
Foxconn

Historie

Selskapet ble grunnlagt i 1974 og har pr 2010 en omsetning på 59,3 mrd USD og over 1,2 mill. ansatte. Blant kundene finner man bl.a: Apple, Dell, Nokia, HP, Nintendo og Sony. Foxconn har flere ansatte enn disse bedriftene til sammen. Hovedgrunnen til dette er at maskinvareproduksjonen (altså fabrikken) av verdikjeden krever mange flere ansatte enn f.eks produktutvikling og programvare: Mens Apple i dag har 25 000 ansatte i USA, sysselsetter de om lag 250 000 hos Foxconn. Tilsvarende forholdstall (10 til 1) gjelder også for Dell og en rekke andre.
Selskapet kom i medias søkelys etter mange selvmord blant de ansatte på deres fabrikk i det sørlige Kina, og Foxconn satt deretter opp lønningene. Kjente forbrukerprodukter inkluderer iPod og iPhone fra Apple.
Hans Lufft

Liv og virke

Lite er kjent hva han gjorde før han trådte inn på den historiske arena som en av den nye universitetsbyen Wittenbergs ledende boktrykkere.  Man vet at han lærte boktrykkerkunsten i Leipzig og etter 1515 var lærling oved det første trykkeriet i Wittenberg, drevet av Johann Gronenberg (eller Grünenberg, et trykkeri som var blitt etablert i 1508. Senere arbeidet han hos Melchior Lotter d. J.
Han giftet seg i 1519 med Dorothea (død 1561).
Hans trykkeri trykket fra 1523 en rekke av Martin Luthers kortere skrifter, likeså skrifter av andre ledende av byens reformastoriske personligheter. Hans første selvstendige trykk, var «Vom Kauf, Handel und Wucher». Til å begynne med var forleggeranvaret hos gullsmeden Christian Döring, som imidlertid gikk bankerott i 1533.  
Den første utgaven av Luthers fullstendige bibeloversettelse, den såkalte «Lutherbibelen», kom fra Hans Luffts boktrykkeri i 1535. Trykkeriet var veldig travelt, for i tillegg til å holde tritt med den store etterspørselen etter denne bibeloversettelsen som kom i en rekke opplag (etterhvert trykket det 100.000 eksemplarer), klarte det samtidig å betjene universitetet i Wittenbergs generelle boktrykkingsbehov. Blant de mange andre utgivelser fra Luffts trykkeri er «Daniels Drømmekart» fra 1530.
Med bibeltrykkingen og ved sin forleggervirksomhet for en stor mengre andre verk ble han en formuende mann. Han kunne i 1526 skaffe seg borgerrett i Wittenberg, foreta et stort husskjøp, og stadig utvide sine virksomheter og eiendommer. 
Han ble i 1562 rådsmedlemm i byens styre, og utøvet etterhvert en rekke embeder: 1545 som kämmerer og bydommer, 1546 som bydommer, 1548 som kämmerer og bydommer, 1549 som dommer, 1551 som kämmerer og bydommer, 1554 som kämmerer og bydommer, 1557 som kämmerer og bydommer, 1560 som kämmerer og bydommer, 1563 som kämmerer og bydommer, 1564 som bydommer, 1566 som borgermester, 1567 som altbürgermeister (gammelborgermester), 1569  som borgermester, 1570 som gammelborgermester, 1572 som borgermester, 1573 som gammelborgermester, 1575 som borgermester, 1576 som gammelborgermester, 1578 som borgermester, 1579 som gammelborgermester, 1581 som borgermester, 1582 som gammelborgermester og 1584 som borgermester.
Den 8. september 1562 giftet Hans Lufft seg på nytt, med Margarethe Muschwitz († 22. mai 1582), en datter av Matthias Moschwitz fra Torgau. 
Den 2. september 1584 døde Hans Lufft i en alder av 89 år i Wittenberg.
Landet lenger bak

Landet lenger bak er det 14. albumet med Bjørn Eidsvåg, og det ble utgitt i 1995. Albumet lå 24 uker på VG-lista og endte med andreplass som beste plassering. Dette er en blanding av nye og gamle låter: Åtte av sporene på plata er gamle sanger som gjennom tidens løp har fått nytt musikalsk uttrykk og gjennomgått en liten forandring. Bjørn Eidsvåg retter også en takk til Erik Hillestad for tiden de hadde sammen på Kirkelig Kulturverksted. Nettstedet til Eidsvåg opplyser at platen ble utgitt i 1996, men både coveret og VG-lista viser at albumet ble utgitt i 1995.
Wakeford Nunatak

Wakeford Nunatak er en liten nunatak 3 nautiske mil (6 km) øst for Mekammen i Framnesfjella i Mac. Robertson Land. Den ligger i Øst-Antarktis. Australia gjør krav på området. Toppen på Wakeford Nunatak er 721 moh. Den ble kartlagt fra flyfoto tatt av ANARE (Australian National Antarctic Research Expeditions) i 1960 og sett av et lag fra ANARE i 1962. Den ble navngitt av Australian Antarctic Names and Medals Committee (ANCA) etter R. Wakeford, en kokk ved Mawson-stasjonen i 1962.
Pandoras eske

Pandoras eske er et uttrykk som henviser til gresk mytologi. Pandora er hovedperson i en oldgresk fortelling, gjengitt hos Hesiod i hans Verker og dager. Her fortelles at hun var den første kvinnen som Hefaistos skapte av fuktig jord etter Zeus' befaling, da Prometheus hadde brakt ilden tilbake til menneskene. 
Zeus satte Athene til å undervise henne i kvinners vis; Afrodite gav henne ynde og evne til å forføre, og Hermes et lumskt sinn. Da Athena og hora'ene til sist fikk henne pyntet med gylne smykker og blomster, kalte gudene henne Pandora – gresk for «alles gave». Hun fikk en lukket krukke (feilaktig oversatt til «eske»), og Hermes førte henne til Prometheus' griske og ubegavede bror Epimetheus, som trosset Prometheus' advarsel mot å motta noen gave fra Zeus. Før den tid hadde menneskene levet uten sorg eller bry; nå åpnet Pandora sin «eske» (krukke), og all verdens ulykker steg opp av den og bredte seg over landene; håpet ble dog værende, for det rakk ikke å unnslippe før Pandora igjen fikk satt lokket på.
Nå er begeret nådd (sang)

Annet

Reggie Young som spilte sologitar på dette sporet, var gitarist for Elvis Presley på sangen «Suspicious Minds».
Oreixenica

Utseende

Middelsstore, brune sommerfugler med forholdsvis smale vinger. Oversiden har omfattende, gule eller oransje tegninger.
Det er en liten øyeflekk ved spissen av forvingen og en større ved bakhjørnet av bakvingen. Undersiden er mønstret omtrent som oversiden, men fargene er blekere, og det er to øyeflekker på bakvingen.

Levevis

Larvene lever på ulike slags gress.

Utbredelse

Slekten er utbredt i det sørlige Australia, i delstatene New South Wales, Victoria (Australia) og Tasmania.
Gonophorini

Utseende

Nokså små til middelsstore (3,5 - 15 millimeter), avlange skjoldbiller, gjerne matt brunlige eller svarte. Hodet er fremstrakt, ikke påfallende lite (ulikt mange andre skjoldbiller). Antennene er tynne. Pronotum er firkantet, med lengdefurer. Dekkvingene er snale og jevnbrede, med rader av grove punkter som danner doble rader.

Levevis

Både larver og voksne lever på planter og eter fra dem. Disse lever på ulike enfrøbladete planter.

Utbredelse

Gruppen er utbredt i Sørøst-Asia.
Dulwich

Historie

Stedsnavnet ble første gang dokumentert som Dilwihs i et charter signert kong Edgar den fredsommelige i 967. Navnet er avledet fra de angelsaksiske ordene dile wisc i betydningen «engen med dill».
Kong Harald Godwinson (Englands siste angelsaksiske konge) eide landet ved et tidspunkt og etter 1066 var det en besittelse under Vilhelm erobreren. I 1333 ble befolkningen i Dulwich nedtegnet til 100 innbyggere.
Til tross for stedets nære historiske forbindelser med Camberwell som ligger i nordvest, har Dulwich forblitt et eget distrikt og har lenge vært mer eksklusivt. Det er bortimot utelukkende grunnet posisjonen til sin uavhengige skole, Dulwich College, grunnlagt i 1619 av skuespilleren Edward Alleyn, som College of God’s Gift, som besto av fattighus og en skole for underpriviligerte gutter. Fra tidlig på 1700-tallet og særlig etter midten av 1760-tallet tillot lærestedet også rike londonbeboere, ofte foreldre av elever, til å bygge store hus som økte verdien av skolen og dens eiendommer.
Dulwich er også kjente for sitt kunstgalleri (Dulwich Picture Gallery).
Karbondetonasjon

Karbondetonasjon er en voldsom antennelse av termonukleær fusjon i en hvit dverg, som produserer en type Ia-supernova. En hvit dverg gjennomgår en karbondetonasjon bare hvis den har en normal binærstjerne-ledsager tilstrekkelig nærme til at dvergstjernen kan trekke til seg tilstrekkelig med masse, hvor det tiltrukne materiet har blitt kastet ut under prosessen til ledsagerens sene stjerneutvikling.
Osservatorio Colleverde di Guidonia

Osservatorio Colleverde di Guidonia (IAU-kode 596) er et astronomisk observatorium som ligger befinner seg i kommunen Guidonia Montecelio i Italia.
Observatoriet ble grunnlagt som en privat stiftelse av Vincenzo Silvano Casulli, men ble ikke operativt før i 2003 da grunnleggeren flyttet til Borbona. 
Tre asteroidet er blitt oppdaget ved observatoriet mellom 1994 og 2000. Den første var 7579 Vagnozzi den 16. januar 1994.
Helgelandstrappa

Helgelandstrappa i Mosjøen er en steintrapp som trolig blir Norges lengste sammenhengende steintrapp når den er ferdig. Trappa ligger i et turområde 1 kilometer fra sentrum. Ca 3000 trappetrinn er foreløpig laget. Arbeidet ovenfor Trongskardet vil fortsette sommeren 2020. Anlegget utføres på initiativ fra  Foreningen til Mosjøens forskjønnelse og Brurskanken turlag. Arbeidet begynte forsommeren 2017 og ble stort sett utført for hånd av innleide fjellveiarbeidere fra Nepal. Det har også vært brukt helikopter for noen tunge løft. Ved utgangen av sommeren 2017 var det anlagt om lag 1000 trappetrinn i stein og det var samlet inn 3,2 millioner kroner til arbeidet. Prosjektet vil trolig bli ferdigstilt sommeren 2020. Hennes Majestet Dronning Sonja foretok den offisielle åpningen av Helgelandstrappa under Festspillene Helgeland 6. juli 2019.
Helgelandstrappa i Mosjøen går fra elvekanten av Vefsna og opp Trongskardet 350 m.o.h. Til toppen av Trongskardet er det om lag 1 kilometer. Utsikt over byen har du under hele oppturen. Traseen går opp hele Trongskardet og sammenfaller med videre sti opp til Øyfjellvarden 818 m.o.h. Opp til Øyfjellvarden er det ca 3,1 km.

Prosjektet

Prosjektet ble fysisk iverksatt  2.mai 2017. Initiativtaker var leder av «Foreningen til Mosjøens forskjønnelse», Bjørnar Emil Nyland. Alt av arbeid som prosjektgruppa for Helgelandstrappa legger ned er kun basert på dugnad og har ingen administrasjonskostnader.
Trappa bygges i eksisterende naturstein tilgjengelig i traseen oppetter Trongskardet og skal gå helt opp til toppen av Øyfjellet på 818 m.o.h. Trappa anses som evigvarende og vil være av historisk verdi. Helgelandstrappa vil gi en betydelig forenklet adkomst til Mosjøens stolthet, Øyfjellet, og den omkringliggende natur.
Prosjektet bidrar sterkt til folkehelsen, både fysisk og psykisk, og dekker alle samfunnslag og aldersgrupper. Helgelandstrappa åpner for muligheter for å ta i bruk fjellet på mange måter gjennom turisme, arrangement, trappeløp, trening, rehabilitering, familieturer med mer. Utfartsområdet ligger i gåavstand fra de fleste overnattingsstedene i Mosjøen.

Humanitært bidrag

Helgelandstrappa bidrar humanitært gjennom å benytte sherpaer fra landsbyen Kunde i Nepal. Denne landsbyen ble rammet av to store jordskjelv i april og mai 2015. En del av inntektene fra arbeidet til sherpaene går til oppbygging av den jordskjelvrammede landsbyen i Nepal.
Gegenes

Utseende

Små (vingespenn ca. 25 millimeter), brune smygere med litt smale vinger. Vingene kan ha noen små, lyse flekker.

Levevis

Larvene lever på gress eller andre enfrøbladete planter.

Utbredelse

Slekten er utbredt i Afrika, Asia og det sørlige Europa, mot øst til Turkestan og Himalaya.
Maria-Gamla stan (bydelsområde)

Maria-Gamla stan var frem til 1. januar 2007 et bydelsområde i Stockholms innerstad med om lag 62 000 innbyggere. Bydelsområdet omfattet bydelene Gamla stan, Riddarholmen, Långholmen, Reimersholme og vestre Södermalm (vest for Götgatan) ned mot Hornstull. I tillegg inngikk øygruppen Årsta holmar, som ligger i bydelen Årsta, som for øvrig ikke tilhørte Maria-Gamla stan.
1. januar 2007 gikk Maria-Gamla stan sammen med Katarina-Sofia og dannet bydelsområdet Södermalm.
TV-aksjonen 2009

TV-aksjonen 2009 er den 36. TV-aksjonen og ble gjennomført til inntekt for CARE Norge. Aksjonen gikk av stabelen 18. oktober 2009. NRK offentliggjorde 12. juni 2008 at TV-aksjonen ble tildelt CARE Norge, som ikke har hatt TV-aksjonen tidligere. De innsamlede midlene vil gå til CAREs arbeid mot fattigdom i verden, spesielt rettet mot kvinner. Aksjonens motto er «Sterkere sammen». DDB vil står for informasjonskampanjen rundt aksjonen. I tillegg til ordinær innsamling med bøsser, ble det også avholdt auksjoner til inntekt for TV-aksjonen. Auksjonsnettstedet QXL.no sto for gjennomføring av auksjonene.
Til nå er det blitt samlet inn 192 157 454,31 kroner til TV-aksjonen 2009. Dette tilsvarer i gjennomsnitt 40,04 kroner pr. innbygger. Resultatet er oppdatert: 26.10.2009
Kulturminner under vann

Kulturminner under vann kan være mer enn 100 år gamle båter, skipsskrog, tilbehør, last og annet som har vært ombord, ifølge Norsk Maritimt Museum. Kulturminner eldre enn 1537 er automatisk fredet. Slike kulturminner kan man finne i vassdrag, på sjøbunnen langs vår kyst eller innen økonomisk sektor av Nordsjøen. Kulturminnelovens formål fremgår av § 1: Kulturminner og kulturmiljøer med deres egenart og variasjon skal vernes både som del av vår kulturarv og identitet og som ledd i en helhetlig miljø- og ressursforvaltning. Det er et nasjonalt ansvar å ivareta disse ressurser som vitenskapelig kildemateriale og som varig grunnlag for nålevende og fremtidige generasjoners opplevelse, selvforståelse, trivsel og virksomhet. Når det etter annen lov treffes vedtak som påvirker kulturminneressursene, skal det legges vekt på denne lovs formål.

Akerendam

Et av de mest kjente kulturminnene under vann i Norge er Akerendam. Akerendam (VOC-ship), en nederlandsk "austindiafarer" et frakteskip som under sin jomfrutur i 1725 kom ut av kurs og forliste utenfor Runde på Sunnmøre en stormfull natt til 8. mars samme år. Skipet tilhørte det Nederlandske Ostindiske kompani Vereenigde Oostindische Compagnie (V.O.C.A) (Amsterdam),som drev utstrakt handelsvirksomhet med utgangspunkt i de nederlandske koloniene i Øst-Asia. Den 19. januar 1725 kastet Akerendam loss fra øya Texel i Nederland sammen med "Gaasperendam" og "Kockenge" med Batavia som mål. Alle tre hadde skulle bringe store pengerforsendelser til koloniene. Men under en storm i Nordsjøen mister Akerendam følget, kom ut av kurs og havnet på nordsiden av Runde hvor hun forliste. Verken kapteinen Nicolaas de Roy eller besetningen på 200 overlevde. Skipet var en 145 fot lang tremaster, solid bygget med et imponerende akterspeil og rikt utsmykket med skulpturarbeider av kunstneren "Pieter Hogendijck".